କେନ୍ଦ୍ରାପଡ଼ା, ମାର୍ଚ୍ଚ ୩୦ (ଲୋକାଲ ୱାୟାର): କରୋନା ଭୂତାଣୁ ସଂକ୍ରମଣ ସାଙ୍ଗକୁ ଖରାଦିନ ଆରମ୍ଭରୁ ଲୋକଙ୍କୁ ଘାରିଲାଣି ପାଣି ସମସ୍ୟା ।
କେନ୍ଦ୍ରାପଡ଼ା ଜିଲ୍ଲାର ରାଜକନିକା, ଆଳି, ମହାକାଳପଡ଼ା ଓ ରାଜନଗର ବ୍ଲକରେ ଦିନକୁ ଦିନ ପାଣି ସମସ୍ୟା ଗୁରୁତର ହେବାରେ ଲାଗିଛି ।
ଆମେ ପିଇବା ପାଣି ପାଇଁ ସମସ୍ୟା ଭୋଗୁଛୁ । ଗାଁରେ ଥିବା ତିନିଟି ନଳକୂପ ଛଅ ମାସ ହେଲା ଅଚଳ ଥିବାରୁ ଏକ କିଲୋମିଟର ଦୂରରେ ଥିବା କୂଅରୁ ପାଣି ସଂଗ୍ରହ କରିବାକୁ ପଡୁଛି ।
ଗାଁରେ ନଳକୂଅ ମରାମତି ତଥା ଖୋଳିବା ପାଇଁ କର୍ତ୍ତୃପକ୍ଷଙ୍କୁ ବାରମ୍ବାର ଜଣାଇଥିଲୁ । ହେଲେ ଅଧିକାରୀମାନେ ଆମ ଅନୁରୋଧ ପ୍ରତି କର୍ଣ୍ଣପାତ ନକରିବାରୁ ଖରାଦିନେ ଆମେ ଜଳାଭାବ ଭୋଗୁଛୁ ବୋଲି କହିଛନ୍ତି ସମୁଦ୍ରକୂଳିଆ କଂସାରବଡଦଣ୍ଡୁଆ ଗାଁର ସଂଗ୍ରାମ ମଣ୍ଡଳ ।
କୋଭିଡ-୧୯ ମୁକାବିଲା ପାଇଁ ହାତ ଠିକ ଭାବେ ଧୋଇବା ଦରକାର । ହେଲେ ଜଳାଭାବ ଯୋଗୁଁ ବୟସ୍କ ଓ ପିଲାମାନେ ପିଇବା ପାଣି ଟୋପାଏ ପାଇଁ ହନ୍ତସନ୍ତ ହେଉଛନ୍ତି ।
ନେତାମାନେ ଆମ ପାଖକୁ କେବଳ ଭୋଟ ପାଇଁ ଆସନ୍ତି । ହେଲେ ସମସ୍ୟା ସମାଧାନ ପ୍ରତି ସେମାନେ ଉଦାସୀନ ବୋଲି ବତୀଘର ଗାଁର ଶରତ ହାଲଦାର (୩୪ ବର୍ଷ) କହିଛନ୍ତି ।
ଜଳାଭାବ ଯୋଗୁଁ କୋଭିଡ-୧୯ ସଂକ୍ରମଣ ବ୍ୟାପକ ହେବାର ଆଶଙ୍କା ରହିଛି । ଗାଁଲୋକେ ଠିକ ଭାବେ ହାତ ଧୋଇ ପାରୁନାହାନ୍ତି ।
ଜଳାଭାବ ଯୋଗୁଁ ପରିଷ୍କାର ପରିଚ୍ଛନ୍ନ ରହି ପାରୁନାହାନ୍ତି । ଫଳରେ ଭୂତାଣୁ ସଂକ୍ରମଣ ବଢ଼ିବାର ଆଶଙ୍କା ରହିଛି । ପାଣି ପାଇଁ ନଳକୂପ ନିକଟରେ ପୁରୁଷ ଓ ମହିଳା ଲମ୍ବା ଧାଡ଼ିରେ ଠିଆ ହେବା ସାଧାରଣ ଦୃଶ୍ୟ ବୋଲି କେନ୍ଦ୍ରାପଡ଼ାର ସମାଜସେବୀ ବିରଜା ପତି କହିଛନ୍ତି ।
ପାଣି ସଙ୍କଟରେ ଆମେ ଘାରି ହେଉଛୁ । ଗତ କିଛି ବର୍ଷ ହେଲା ଖରାଦିନେ ଭୂତଳ ଜଳ ସ୍ତର କମିବା ସହ ଲବଣାଂଶ କମୁଛି ।
ଗାଁ ନଳକୂପରୁ ବାହାରୁଥିବା ଲୁଣି ପାଣି ପାନୀୟ ଯୋଗ୍ୟ ନୁହେଁ ବୋଲି ସୁନିତି ଗାଁର ମହେନ୍ଦ୍ର ଦାସ କହିଛନ୍ତି ।
ଜଗନ୍ନାଥପୁର, ପୁନ୍ଦାଳ, ଆଖୁଆ, ନରସିଂହପୁର, ବେଦାରି, ଜଗଦଲପୁର, ପାଟକୁରା ଓ ଅନ୍ୟ ଗାଁଗୁଡ଼ିକରେ ଭୁଲ ସ୍ୱେରେଜ ବ୍ୟବସ୍ଥା ଯୋଗୁଁ ଛଅ ମାସ ହେଲା ଦୂଷିତ ପାନୀୟ ଜଳ ସମସ୍ୟା ଲାଗି ରହିଛି ।
ସ୍ୱେରେଜ ପାଇପ ଯୋଡ଼େଇ ସ୍ଥାନ ଗୁଡ଼ିକ ହୁଗୁଳା ହୋଇ ଯାଇଥିବାରୁ ସ୍ୱେରେଜ ପିଇବା ପାଣି ସହ ମିଶୁଛି ।
ଗାଁରେ ଯେକୌଣସି ସମୟରେ ମହାମାରୀ ବ୍ୟାପି ପାରେ ବୋଲି ଆଶଙ୍କା କରିଛନ୍ତି ପାଟକୁରା ଗାଁର ନାରାୟଣ ସାହାଣୀ ।
ବଗପାଟିଆ ଗାଁର ସୁଦର୍ଶନ ରାଉତ ଅଭିଯୋଗ କରିଛନ୍ତି ଯେ, ଗାଁର ୭ଟି ନଳକୂପ ମଧ୍ୟରୁ ଚାରିଟି ବର୍ଷେ ହେଲା କାମ କରୁନାହିଁ ।
ହେଲେ ଅଧିକାରୀମାନେ ଖରାପ ନଳକୂଅ ମରାମତି କରୁନାହାନ୍ତି । ଖରାଦିନେ ପାଣିର ଲବଣାଂଶ ବଢୁଥିବାରୁ ଜିଲ୍ଲାର ସମୁଦ୍ରକୂଳିଆ ଗାଁଗୁଡ଼ିକରେ ପାନୀୟ ଜଳ ସଙ୍କଟ ଦେଖା ଦେଇଛି ।
କେନ୍ଦ୍ରାପଡ଼ା ଅତିରିକ୍ତ ଜିଲ୍ଲାପାଳ ନିରଞ୍ଜନ ସେଠିଙ୍କୁ ଏ ସମ୍ପର୍କରେ ପଚାରିବାରୁ ସେ କହିଛନ୍ତି ଯେ, ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଦୁଇ ବର୍ଷ ତଳେ ମହାକାଳପଡ଼ା ବ୍ଲକର ସମୁଦ୍ରକୂଳିଆ ଗାଁ ସରୁମୁହିଁରେ ୨୪୧ କୋଟି ଟଙ୍କା ବିନିମୟରେ ବୃହତ ପାନୀୟ ଜଳ ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ କରିଛନ୍ତି ।
ଏହି ପ୍ରକଳ୍ପ ଦ୍ୱାରା ମହାକାଳପଡ଼ା ବ୍ଲକର ୨୬ଟି ଗ୍ରାମ ପଞ୍ଚାୟତ ଅନ୍ତର୍ଗତ ୧୪୮ଟି ଗାଁ ଓ ମାର୍ଶାଘାଇ ବ୍ଲକର ୧୬ଟି ଗ୍ରାମ ପଞ୍ଚାୟତ ଅନ୍ତର୍ଗତ ୫୨ଟି ଗାଁର ୨.୩୬ ଲକ୍ଷ ଲୋକଙ୍କ ପାନୀୟ ଜଳ ସମସ୍ୟା ଦୂର ହେବ ।
ପ୍ରକଳ୍ପ କାମ ତିନି ବର୍ଷରେ ସରିବ । ସମୁଦ୍ରକୂଳିଆ ଗାଁଗୁଡ଼ିକରେ ଥିବା ନଳକୂପରୁ ଲୁଣି ପାଣି ବାହାରିବାରୁ ଲୋକେ ସମସ୍ୟା ଭୋଗିଥାନ୍ତି ।
ଜିଲ୍ଲାର ଅନେକ ଅଚଳ ନଳକୂଅ ଆମେ ମରାମତି କରି ସାରଲୁଣି ।
ରାଜ୍ୟରେ ପହଞ୍ଚିବା ପରେ ସମସ୍ତ ଦାଦନ ଶ୍ରମିକଙ୍କ ଡାକ୍ତରୀ ପରୀକ୍ଷା ପାଇଁ ଆମେ ସ୍ୱାସ୍ଥ୍ୟ ଅଧିକାରୀଙ୍କୁ ନିଦେ୍ର୍ଦଶ ଦେଇଛୁ ।
ଶ୍ରମିକମାନଙ୍କୁ ୧୪ଦିନ କ୍ୱାରେଣ୍ଟାଇନରେ ରଖାଯିବ । ଆରଡବ୍ଲୁଏସଏସ ଅଧିକାରୀମାନଙ୍କୁ ଗାଁକୁ ଶୁଦ୍ଧ ପାନୀୟ ଜଳ ଯୋଗାଇବା ଓ ସମସ୍ତ ଅଚଳ ନଳକୂପ ମରାମତି କରିବାକୁ ନିଦେ୍ର୍ଦଶ ଦିଆଯାଇଛି ବୋଲି ସେଠି କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
